title: Решение (ЕС) 2016/1974 на Европейската централна банка от 31 октомври 2016 година за изменение на Решение (ЕС) 2016/810 (EЦБ/2016/10) относно втора поредица от целеви дългосрочни операции по рефинансиране (ЕЦБ/2016/30)

text:
               11.11.2016

               BG

               Официален вестник на Европейския съюз

               L 304/7

         РЕШЕНИЕ (ЕС) 2016/1974 НА ЕВРОПЕЙСКАТА ЦЕНТРАЛНА БАНКА
   от 31 октомври 2016 година
   за изменение на Решение (ЕС) 2016/810 (EЦБ/2016/10) относно втора поредица от целеви дългосрочни операции по рефинансиране (ЕЦБ/2016/30)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 127, параграф 2, първо тире от него,
   като взе предвид Устава на Европейската система на централните банки и на Европейската централна банка, и по-специално член 3.1, първо тире, член 12.1, член 18.1, второ тире и член 34.1, второ тире от него,
   като има предвид, че:

               (1)

               На 28 април 2016 г., в стремежа си да изпълни задачата си да поддържа ценовата стабилност, да подобри още условията за кредитиране на частния сектор и да стимулира създаването на кредити, Управителният съвет прие Решение (ЕС) 2016/810 на Европейската централна банка (ЕЦБ/2016/10) (1). В това решение са уредени условията на поредица от четири целеви дългосрочни операции по рефинансиране (ЦДОР-II), които се извършват от юни 2016 г. до март 2017 г. на тримесечна база.

               (2)

               С цел да бъде преодоляна непоследователността между срока, в който водещите институции подават заявление за промени в състава на групите за ЦДОР-II, посочен в указателния календар за ЦДОР-II, публикуван на уебсайта на ЕЦБ, и срока, посочен в член 3, параграф 7, буква а) от Решение (ЕС) 2016/810 (ЕЦБ/2016/10), Управителният съвет реши, че ако промените в състава на група за ЦДОР-II са приети в съответствие с член 3, параграф 5 от Решение (ЕС) 2016/810 (ЕЦБ/2016/10) или настъпят в съответствие с член 3, параграф 6, буква б) или в) от същото решение, водещата институция може да участва в ЦДОР-II въз основа на новия състав на групата ѝ за ЦДОР-II, след като е получила потвърждение от националната си централна банка (НЦБ), че новият състав на групата за ЦДОР-II е признат.

               (3)

               Поради това Решение (ЕС) 2016/810 (ЕЦБ/2016/10) следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Изменения
   Решение (ЕС) 2016/810 (ЕЦБ/2016/10) се изменя, както следва:

               1.

               В член 3, параграф 6, буква б) подточка i) се заменя със следното:

                           „i)

                           водещата институция подаде до своята НЦБ заявление за признаване на промяна в състава на групата за ЦДОР-II в съответствие с указателния календар за ЦДОР-II, публикуван на уебсайта на ЕЦБ;“.

               2.

               В член 3, параграф 7 буква а) се заменя със следното:

                           „а)

                           във връзка с промените, по отношение на които се прилага параграф 5, параграф 6, буква б) или параграф 6, буква в), водещата институция може да участва в ЦДОР-II въз основа на новия състав на групата ѝ за ЦДОР-II само след като е получила потвърждение от своята НЦБ, че новият състав на групата за ЦДОР-II е признат; и“.

         Член 2
   Влизане в сила
   Настоящото решение влиза в сила на 31 октомври 2016 г.

      Съставено във Франкфурт на Майн на 31 октомври 2016 година.

            За Управителния съвет на ЕЦБ

            Председател на ЕЦБ

         Mario DRAGHI

      (1)  Решение (ЕС) 2016/810 на Европейската централна банка от 28 април 2016 г. относно втора поредица от целеви дългосрочни операции по рефинансиране (ЕЦБ/2016/10) (ОВ L 132, 21.5.2016 г., стр. 107).


title: Решение 2010/446/ОВППС на Съвета от 11 август 2010 година за удължаване на мандата на специалния представител на Европейския съюз в Косово

text:
               12.8.2010

               BG

               Официален вестник на Европейския съюз

               L 211/36

         РЕШЕНИЕ 2010/446/ОВППС НА СЪВЕТА
   от 11 август 2010 година
   за удължаване на мандата на специалния представител на Европейския съюз в Косово (1)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 10 юни 1999 г. Съветът за сигурност на Организацията на обединените нации прие Резолюция 1244.

               (2)

               На 15 септември 2006 г. Съветът прие Съвместно действие 2006/623/ОВППС (2) за създаване на екип, който да допринесе за подготвителните действия за създаването на евентуална международна гражданска мисия в Косово, обхващаща като съставна единица специален представител на Европейския съюз (IСМ/EUSR подготвителен екип).

               (3)

               На заседанието си от 13—14 декември 2007 г. Европейският съвет подчерта, че Европейският съюз (наричан по-долу „ЕС“ или „Съюзът“) има готовност да играе водеща роля за укрепването на стабилността в региона и за прилагането на споразумение, уреждащо бъдещия статус на Косово. Той декларира готовността на Съюза да съдейства на Косово в процеса за постигане на трайна стабилност, включително чрез мисия в рамките на европейската политика за сигурност и отбрана (ЕПСО) и участие в международна гражданска служба като част от международното присъствие.

               (4)

               На 4 февруари 2008 г. Съветът прие Съвместно действие 2008/124/ОВППС относно мисията на Европейския съюз в областта на върховенството на закона в Косово (EULEX KOSOVO) (3) и Съвместно действие 2008/123/ОВППС (4) за назначаване на г-н Pieter FEITH за специален представител на Европейския съюз (наричан по-долу „СПЕС“) в Косово.

               (5)

               На 25 февруари 2010 г. Съветът прие Решение 2010/118/ОВППС (5) за удължаване на мандата на СПЕС до 31 август 2010 г.

               (6)

               Мандатът на СПЕС следва да бъде удължен до 28 февруари 2011 г. Мандатът на СПЕС обаче може да бъде прекратен по-рано, ако Съветът вземе решение за това по предложение на върховния представител на Съюза по въпросите на външните работи и политиката на сигурност (наричан по-долу „ВП“) след влизането в сила на решението за създаване на Европейската служба за външна дейност.

               (7)

               Процесът на стабилизиране и асоцииране (ПСА) е стратегическата рамка на политиката на Съюза спрямо региона на Западните Балкани, а неговите инструменти, които включват европейско партньорство, политически и технически диалог в рамките на механизма за проследяване на ПСА и свързани с тях програми на ЕС за подпомагане, се прилагат за Косово.

               (8)

               Мандатът на СПЕС следва да се изпълнява съгласувано с Комисията с цел да се осигури съгласуваност с други приложими действия, попадащи в обхвата на компетентност на Съюза.

               (9)

               Съветът предвижда предоставянето на правомощията и отговорностите на СПЕС и правомощията и отговорностите на международния граждански представител на едно и също лице.

               (10)

               СПЕС ще изпълнява мандата си в обстановка, която би могла да се влоши и да навреди на постигането на целите на общата външна политика и политика на сигурност, определени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Специален представител на Европейския съюз
   Мандатът на г-н Pieter FEITH като СПЕС в Косово се удължава до 28 февруари 2011 г. Мандатът на СПЕС може да бъде прекратен по-рано, ако Съветът вземе решение за това по предложение на ВП след влизането в сила на решението за създаване на Европейската служба за външна дейност.
   Член 2
   Цели на политиката
   Мандатът на СПЕС се основава на целите на политиката на Съюза в Косово. Тези цели включват водеща роля в укрепването на стабилността в региона и в прилагането на споразумение, уреждащо бъдещия статус на Косово, с цел установяване на стабилно, жизнеспособно, мирно, демократично и мултиетническо Косово, което да допринася за сътрудничеството и стабилността в региона въз основа на добросъседските отношения; Косово, което да се ангажира със спазването на принципа на върховенството на закона и закрилата на малцинствата, както и на културното и религиозното наследство.
   Член 3
   Мандат
   За постигане на целите на политиката СПЕС има мандат:

               а)

               да предлага съвети и подкрепа от страна на Съюза в политическия процес;

               б)

               да съдейства за цялостната координация на политиката на Съюза в Косово;

               в)

               да предоставя политически насоки на местно равнище на ръководителя на мисията на Европейския съюз в областта на върховенството на закона в Косово (EULEX KOSOVO), включително по политическите аспекти на въпросите, свързани с ръководна дейност;

               г)

               да осигурява съгласуваност и последователност на действията на Съюза по отношение на обществеността. Говорителят на СПЕС е основното лице за контакти на Съюза с медиите в Косово по въпросите на общата външна политика и политика на сигурност/общата политика за сигурност и отбрана (ОВППС/ОПСО). Всички дейности, свързани с пресата и информирането на обществеността, ще се извършват в условията на тясна и постоянна координация с говорителя на върховния представител на Съюза по въпросите на външните работи и политиката на сигурност (ВП)/пресслужбата на секретариата на Съвета;

               д)

               да допринася за развитието и укрепването на зачитането на правата на човека и основните свободи в Косово, включително правата на жените и децата, в съответствие с политиката на ЕС в областта на правата на човека и насоките на ЕС по въпросите на правата на човека.

         Член 4
   Изпълнение на мандата
   1.   СПЕС отговаря за изпълнението на мандата, като действа под ръководството на ВП.
   2.   Комитетът по политика и сигурност (наричан по-долу „КПС“) поддържа тесни връзки със СПЕС и е основното му звено за контакт със Съвета. КПС предоставя стратегически насоки и политически указания на СПЕС в рамките на неговия мандат, без да се засягат правомощията на ВП.
   Член 5
   Финансиране
   1.   Референтната сума, предназначена за покриване на свързаните с мандата на СПЕС разходи за периода от 1 септември 2010 г. до 28 февруари 2011 г., e в размер на 1 230 000 EUR.
   2.   Управлението на разходите се извършва в съответствие с процедурите и правилата, приложими към общия бюджет на Съюза. Граждани на страните от Западните Балкани имат право да участват в търгове за възлагане на поръчки.
   3.   Управлението на разходите се урежда с договор между СПЕС и Комисията. СПЕС се отчита пред Комисията за всички направени разходи.
   Член 6
   Сформиране и състав на екипа
   1.   Назначава се персонал, специализиран по въпросите на политиката на Съюза, който да подпомага СПЕС при изпълнението на мандата му и да допринася за съгласуваността, осигуряването на информация за дейността на Съюза в Косово като цяло и нейната ефективност. В рамките на мандата си и на предоставените финансови средства СПЕС отговаря за сформирането на своя екип. Екипът включва експерти по специфични въпроси на политиката съобразно изискванията на мандата. СПЕС предоставя своевременно на Съвета и Комисията актуална информация за състава на своя екип.
   2.   Държавите-членки и институциите на Съюза могат да предлагат командироването на служители към СПЕС. Заплащането на персонала, командирован към СПЕС от държава-членка или институция на Съюза, се поема съответно от държавата-членка или институцията на Съюза. Експертите, командировани от държавите-членки в генералния секретариат на Съвета, могат също така да бъдат командировани към СПЕС. Договорно наетите членове на международния персонал трябва да са граждани на държава-членка.
   3.   Всички командировани служители остават под административното ръководство на изпращащата държава-членка или институция на Съюза и изпълняват своите задължения и действат в интерес на изпълнението на мандата на СПЕС.
   Член 7
   Привилегии и имунитет на СПЕС и неговия персонал
   Привилегиите, имунитетът и допълнителните гаранции, необходими за изпълнението и безпрепятственото провеждане на мисията на СПЕС и на членовете на неговия персонал, се договарят съответно с приемащата страна/приемащите страни. За тази цел държавите-членки и Комисията предоставят цялото необходимо съдействие.
   Член 8
   Сигурност на класифицираната информация
   1.   СПЕС и членовете на неговия екип спазват принципите и минималните стандарти за сигурност, установени с Решение 2001/264/ЕО на Съвета от 19 март 2001 г. за приемане на разпоредбите относно сигурността на Съвета (6), по-специално при работа с класифицирана информация на ЕС.
   2.   ВП е оправомощен да предоставя на НАТО/КФОР класифицирана информация и класифицирани документи на ЕС, изготвени за целите на действията, в съответствие с разпоредбите относно сигурността на Съвета, до ниво „CONFIDENTIEL UE“.
   3.   В съответствие с оперативните нужди на СПЕС ВП е оправомощен да предоставя на Организацията на обединените нации (ООН) и на Организацията за сигурност и сътрудничество в Европа (ОССЕ) класифицирана информация и класифицирани документи на ЕС, изготвени за целите на действията, в съответствие с разпоредбите относно сигурността на Съвета, до ниво „RESTREINT UE“. За тази цел се изготвят местни споразумения.
   4.   ВП е оправомощен да предоставя на трети страни, свързани с настоящото решение, некласифицирани документи на ЕС във връзка с обсъжданията в Съвета по отношение на действията, за които се прилага задължението за опазване на служебна тайна съгласно член 6, параграф 1 от Процедурния правилник на Съвета (7).
   Член 9
   Достъп до информация и логистична подкрепа
   1.   Държавите-членки, Комисията и генералният секретариат на Съвета осигуряват достъп на СПЕС до всяка информация от значение за него.
   2.   Делегацията на Съюза и/или държавите-членки, в зависимост от случая, осигуряват логистична подкрепа в региона.
   Член 10
   Сигурност
   В съответствие с политиката на Съюза за сигурността на персонала, разположен извън Съюза за оперативни нужди съгласно дял V от Договора, СПЕС предприема всички разумно приложими мерки съобразно мандата му и обстановката от гледна точка на сигурността в географския регион, за който отговаря, за сигурността на целия персонал под неговото пряко ръководство, по-специално чрез:

               а)

               разработване на съобразен със спецификата на мисията план за сигурност въз основа на насоките на генералния секретариат на Съвета, предвиждащ специфични за мисията физически, организационни и процедурни мерки за сигурност, уреждащ управлението на безопасното придвижване на персонала до и в района на мисията, както и управлението на свързани със сигурността инциденти, и план на мисията за действие при извънредни ситуации и за евакуация;

               б)

               гарантиране, че целият персонал, разположен извън Съюза, е застрахован за висок риск съобразно условията в района на мисията;

               в)

               гарантиране, че всички членове на неговия екип, които се разполагат извън Съюза, включително местно наетият персонал, са преминали подходящо обучение за сигурност преди или след пристигането им в района на мисията, въз основа на определената от генералния секретариат на Съвета степен на риск за района на мисията;

               г)

               гарантиране, че са изпълнени всички одобрени препоръки, направени в резултат на извършените редовни оценки на сигурността, и представяне пред ВП, Съвета и Комисията на писмени доклади относно изпълнението на тези препоръки, както и относно други, свързани със сигурността въпроси, в рамките на междинния доклад и доклада за изпълнението на мандата.

         Член 11
   Доклади
   СПЕС представя редовни устни и писмени доклади пред ВП и КПС. При необходимост СПЕС докладва също така пред работните групи на Съвета. Редовните писмени доклади се разпространяват чрез мрежата COREU. По препоръка на ВП или КПС СПЕС може да представя доклади пред Съвета по външни работи.
   Член 12
   Координация
   1.   СПЕС съдейства за цялостната политическа координация в рамките на Съюза. Той допринася за осигуряване на съгласуваното използване на всички инструменти на Съюза с оглед на постигане на целите на политиката на Съюза. Действията на СПЕС са съгласувани с тези на Комисията, както и с действията на други СПЕС в същия регион, когато това е целесъобразно. СПЕС провежда редовни брифинги за мисиите на държавите-членки и за делегациите на Съюза.
   2.   На място се поддържат тесни връзки с ръководителите на делегациите на Съюза в региона и с ръководителите на мисии на държавите-членки. Те полагат всички възможни усилия, за да съдействат на СПЕС при изпълнението на неговия мандат. СПЕС предоставя политически насоки на местно равнище на ръководителя на EULEX KOSOVO, включително по политическите аспекти на въпросите, свързани с ръководна дейност. СПЕС и командващият гражданските операции се консултират взаимно, когато е необходимо.
   3.   СПЕС също така поддържа връзка със съответните местни органи и с други участници на международно и регионално ниво, представени на място.
   4.   СПЕС заедно с други участници от страна на Съюза в района гарантира разпространението и обмена на информация между участниците от страна на Съюза с цел постигане на висока степен на общо познаване и оценка на ситуацията.
   Член 13
   Преглед
   Изпълнението на настоящото решение и неговата съгласуваност с други действия на Съюза в този регион подлежат на редовен преглед. В края на своя мандат СПЕС представя на ВП, Съвета и Комисията подробен доклад за изпълнението на мандата.
   Член 14
   Влизане в сила
   Настоящото решение влиза в сила в деня на приемането му.

      Съставено в Брюксел на 11 август 2010 година.

            За Съвета

            Председател

         S. VANACKERE

      (1)  Съгласно Резолюция 1244 (1999) на Съвета за сигурност на ООН.

      (2)  ОВ L 253, 16.9.2006 г., стp. 29.

      (3)  ОВ L 42, 16.2.2008 г., стp. 92.

      (4)  ОВ L 42, 16.2.2008 г., стp. 88.

      (5)  ОВ L 49, 26.2.2010 г., стp. 22.

      (6)  ОВ L 101, 11.4.2001 г., стp. 1.

      (7)  Решение 2009/937/ЕС за приемане на Процедурен правилник на Съвета (ОВ L 325, 11.12.2009 г., стр. 35).


title: Адаптиране на Правилника за дейността към Договора от Лисабон Решение на Европейския парламент от 25 ноември 2009 г. относно адаптирането на Правилника за дейността към Договора от Лисабон (2009/2062(REG))

text:
               21.10.2010

               BG

               Официален вестник на Европейския съюз

               CE 285/86

         Сряда, 25 ноември 2009 г.Адаптиране на Правилника за дейността към Договора от Лисабон
   P7_TA(2009)0088
   Решение на Европейския парламент от 25 ноември 2009 г. относно адаптирането на Правилника за дейността към Договора от Лисабон (2009/2062(REG))
   2010/C 285 E/16

      Европейският парламент,
   като взе предвид членове 211 и 212 от своя правилник,
   като взе предвид доклада на Комисията по конституционни въпроси, включващ измененията, предложени от Комисията по бюджети в нейното становище от 31 март 2009 г. (A7-0043/2009),

               1.

               Реши да внесе в своя правилник следните изменения;

               2.

               Решава, че настоящите изменения влизат в сила на 1 декември 2009 г.;

               3.

               Възлага на своя председател да предаде за сведение настоящото решение на Съвета и на Комисията.

               ТЕКСТ В СИЛА

               ИЗМЕНЕНИЕ

                  Изменение 3

                  Правилник за дейността на Европейския парламент

                  Член 11 – параграф 3 а (нов)

                     3а.

                     Параграф 1 се прилага mutatis mutandis до влизането в сила на договореността (1), според която до края на седмия парламентарен мандат на няколко държави-членки се разпределят определен брой допълнителни места в Парламента. Съответните държави-членки се приканват да определят наблюдатели в съответствие с тяхното национално право.

                  Изменение 6

                  Правилник за дейността на Европейския парламент

                  Член 36

                  Проверка на спазването
                  на
                  основните права, принципите на субсидиарност и пропорционалност, принципа на правовата държава и финансовите последици

                  Спазване
                  на
                  Хартата на основните права на Европейския съюз

                     При разглеждането на законодателно предложение Парламентът обръща особено внимание на зачитането на основните права, и по-специално на съответствието на законодателния акт с Хартата на основните права на Европейския съюз, на принципите на субсидиарност и пропорционалност и на принципа на правовата държава. Наред с това, когато предложението има финансови последици, Парламентът проверява дали са предвидени достатъчно финансови средства.

                     1.

                     Във всички свои дейности Парламентът напълно зачита основните права, както са определени в Хартата на основните права на Европейския съюз.

                     Също така, Парламентът напълно зачита правата и принципите, прогласени в член 2 и член 6, параграфи 2 и 3 от Договора за Европейския съюз.

                     2.

                     Когато водещата комисия, политическа група или най-малко 40 членове на ЕП застъпват становището, че предложение за законодателен акт или части от него не зачитат правата, гарантирани в Хартата на основните права на Европейския съюз, въпросът се отнася по тяхно искане до комисията, компетентна за тълкуването на Хартата на основните права. Становището на въпросната комисия се прилага към доклада на водещата комисия.

                  Изменение 7

                  Правилник за дейността на Европейския парламент

                  Член 38 – параграф -1 (нов)

                     -1.

                     Когато предложение за законодателен акт има финансови последици, Парламентът проверява дали са предвидени достатъчно финансови средства.

                  Изменение 8

                  Правилник за дейността на Европейския парламент

                  Член 38 а (нов)

                  Член 38а

                  Проверка на спазването на принципа на субсидиарност

                     1.

                     При разглеждането на предложение за законодателен акт Парламентът обръща особено внимание на зачитането на принципите на субсидиарност и пропорционалност.

                     2.

                     Комисията, компетентна по въпросите на спазването на принципа на субсидиарност може да реши да отправи препоръки на вниманието на водещата комисия по отношение на всяко предложение за законодателен акт.

                     3.

                     Ако национален парламент изпрати до председателя на ЕП мотивирано становище съгласно член 3 от Протокола относно ролята на националните парламенти в Европейския съюз и член 6 от Протокола относно прилагането на принципите на субсидиарност и на пропорционалност, този документ се разпределя на водещата комисия и се изпраща за сведение на комисията, компетентна по въпросите на спазването на принципа на субсидиарност.

                     4.

                     Освен в случаите на неотложност, посочени в член 4 от Протокола относно ролята на националните парламенти в Европейския съюз, водещата комисия не пристъпва към окончателно гласуване преди изтичането на срока от осем седмици, посочен в член 6 от Протокола относно прилагането на принципите на субсидиарност и на пропорционалност.

                     5.

                     Когато мотивираните становища относно несъответствието на предложение за законодателен акт с принципа на субсидиарност съставляват поне една трета от гласовете, отредени на националните парламенти, или една четвърт – в случай на предложение за законодателен акт, внесно въз основа член 76 от Договора за функционирането на Европейския съюз, Парламентът не взема решение, преди вносителят на предложението да е заявил как смята да процедира.

                     6.

                     Когато, в рамките на обикновената законодателна процедура, мотивираните становища относно несъответствието на предложение за законодателен акт с принципа на субсидиарност представляват най-малко обикновено мнозинство от гласовете, отредени на националните парламенти, водещата комисия, след като разгледа мотивираните становища, представени от националните парламенти и Комисията, и след като изслуша мнението на комисията, компетентна по въпросите на спазването на принципа на субсидиарност, може да препоръча на Парламента да отхвърли предложението на основание, че то нарушава принципа на субсидиарност, или да внесе в Парламента друга препоръка, която може да включва предложения за изменение, свързани със спазването на принципа на субсидиарност. Становището на комисията, компетентна по въпросите на спазването на принципа на субсидиарност се прилага към всяка подобна препоръка.

                     Препоръката се внася в Парламента за разискване и гласуване. Ако дадена препоръка за отхвърляне на предложение бъде приета с мнозинство от подадените гласове, председателят на Парламента обявява процедурата за приключена. Ако Парламентът не отхвърли предложението, процедурата продължава, като се вземат предвид всички одобрени от Парламента препоръки.

                  Изменение 9

                  Правилник за дейността на Европейския парламент

                  Член 44

                  Консултации
                  във връзка с инициативи на държава-членка

                  Законодателни процедури
                  във връзка с инициативи на държава-членка

               1.   Инициативите на държава-членка по
                     член 67, параграф 1 от Договора за ЕО или член 34, параграф 2 и член 42 от Договора за ЕС
                   се разглеждат по реда на настоящия член и на членове от 36 - 39, 43 и 55 от настоящия правилник.

               1.   Инициативите на държава-членка по
                     член 76 от Договора за функционирането на Европейския съюз
                   се разглеждат по реда на настоящия член и на членове от 36 до 39 и на членове 43 и 55 от настоящия правилник.

               2.   Компетентната комисия може да покани
                     представител
                   на
                     държавата-членка, автор
                   на инициативата, да
                     представи
                   предложението си пред нея.
                     Представителят
                   на държавата-членка може да
                     бъде придружаван
                   от председателството на Съвета.

               2.   Компетентната комисия може да покани
                     представители
                   на
                     държавите-членки
                  ,
                     автори
                   на инициативата, да
                     представят
                   предложението си пред нея.
                     Представителите
                   на държавата-членка може да
                     бъдат придружавани
                   от председателството на Съвета.

               3.   Преди да пристъпи към гласуване, компетентната комисия отправя питане към Комисията дали е изготвила позиция по инициативата, и ако това е така, кани Комисията да представи позицията си пред нея.

               3.   Преди да пристъпи към гласуване, компетентната комисия отправя питане към Комисията дали е изготвила позиция по инициативата, и ако това е така, кани Комисията да представи позицията си пред нея.

               4.   Когато две или повече предложения с еднаква законодателна цел, изхождащи от Комисията и/или държава-членка, са внесени в Парламента едновременно или в кратък интервал от време, те се разглеждат в общ доклад. В доклада компетентната комисия посочва към кой от текстовете предлага изменения и упоменава всички останали текстове в законодателната резолюция.

               4.   Когато две или повече предложения с еднаква законодателна цел, изхождащи от Комисията и/или държава-членка, са внесени в Парламента едновременно или в кратък интервал от време, те се разглеждат в общ доклад. В доклада компетентната комисия посочва към кой от текстовете предлага изменения и упоменава всички останали текстове в законодателната резолюция.

                     5.

                     Срокът по член 39, параграф 1 от Договора за ЕС започва да тече от момента на обявяване в пленарно заседание, че Парламентът е получил на официалните езици на ЕС инициатива заедно с изложение на мотивите, удостоверяващо съответствието на инициативата с Протокола за прилагане на принципите на субсидиарност и пропорционалност, приложен към Договора за ЕО.

                  Изменение 11

                  Правилник за дейността на Европейския парламент

                  Член 58 – параграф 1

               1.   След приемането на позиция от Парламента по дадено предложение на Комисията, председателят и докладчикът на компетентната комисия следят развитието на процедурата, водеща до приемане на предложението от Съвета, по - специално, за да се гарантира спазването на ангажиментите, поети от Съвета или от Комисията към Парламента във връзка с
                     приетите
                   от него
                     изменения
                  .

               1.   След приемането на позиция от Парламента по дадено предложение на Комисията, председателят и докладчикът на компетентната комисия следят развитието на процедурата, водеща до приемане на предложението от Съвета, по-специално, за да се гарантира спазването на ангажиментите, поети от Съвета или от Комисията към Парламента във връзка с
                     приетата
                   от него
                     позиция
                  .

                  Изменение 12

                  Правилник за дейността на Европейския парламент

                  Член 59 – подзаглавие 1

               Процедура
                     на съвместно вземане на решение

                     Обикновена законодателна
                   процедура

                  (Хоризонтално изменение: думите „съвместно вземане на решение“ и „процедура на съвместно вземане на решение“ се заменят навсякъде в Правилника за дейността с думите „обикновена законодателна процедура“).

                  Изменение 13

                  Правилник за дейността на Европейския парламент

                  Член 60

                  Член 60

                  Процедура по съгласуване, предвидена в Съвместната декларация от 1975 г.

                     1.

                     В случай на важни общностни решения, когато Съветът има намерение да се отклони от становището на Парламента, последният може при даване на становището си да открие процедура по съгласуване със Съвета, с активното участие на Комисията.

                     2.

                     Процедурата се открива от Парламента, по негова собствена инициатива или по инициатива на Съвета.

                     3.

                     По отношение на състава на делегацията в Помирителния комитет, процедурата, която се следва, и докладването на постигнатите резултати на Парламента се прилагат разпоредбите на член 68.

                     4.

                     Резултатите от процедурата по съгласуване се докладват от компетентната комисия. Докладът се обсъжда и гласува от Парламента.

                     заличава се

                  Изменение 14

                  Правилник за дейността на Европейския парламент

                  Член 61 – заглавие

                  Съобщаване на
                  общата позиция
                  на Съвета

                  Съобщаване на
                  позицията
                  на Съвета

                  (Хоризонтално изменение: думите „обща(та) позиция на Съвета“ или „обща(та) позиция“ се заменят навсякъде в текста на Правилника за дейността с думите „позиция(та) на Съвета“ или „позиция(та)“).

                  Изменение 15

                  Правилник за дейността на Европейския парламент

                  Член 62 – параграф 1 – алинея 2

                     За всяко удължаване на срокове по член 252, буква ж) от Договора за ЕО или по член 39, параграф 1 от Договора за ЕС, председателят иска съгласието на Съвета.

                     заличава се

                  Изменение 16

                  Правилник за дейността на Европейския парламент

                  Член 62 – параграф 2

               2.   Председателят уведомява Парламента за всяко удължаване на сроковете по
                     член 251, параграф 7
                   от Договора за
                     ЕО
                  , независимо дали инициативата е на Парламента или на Съвета.

               2.   Председателят уведомява Парламента за всяко удължаване на сроковете по
                     член 294, параграф 14
                   от Договора за
                     функционирането на Европейския съюз
                  , независимо дали инициативата е на Парламента или на Съвета.

                  (Хоризонтално изменение: номерацията на членовете в Договора за ЕС и Договора за ЕО се адаптира в Правилника за дейността спрямо консолидираните версии на Договора за Европейския съюз и Договора за функционирането на Европейския съюз).

                  Изменение 17

                  Правилник за дейността на Европейския парламент

                  Член 62 – параграф 3

                     3.

                     След консултации с председателя на компетентната комисия, председателят на Парламента може да се съгласи с искане на Съвета за удължаване на всеки от сроковете по член 252, буква ж) от Договора за ЕО.

                     заличава се

                  Изменение 18

                  Правилник за дейността на Европейския парламент

                  Член 65 – параграф 4

                     4.

                     По дерогация от параграф 3, ако отхвърлянето от страна на Парламента попада в хипотезите на член 252 от Договора за ЕО, председателят приканва Комисията да оттегли предложението си. Ако Комисията оттегли предложението си, председателят обявява на пленарно заседание, че законодателната процедура е приключена.

                     заличава се

                  Изменения 73 и 88

                  Правилник за дейността на Европейския парламент

                  Дял II – глава 6 а (нова) – заглавие (добавя се след член 74)

                  Изменение 20

                  Правилник за дейността на Европейския парламент

                  Член 74 а (нов) (добавя се към Глава 6 а (нова))

                  Член 74а

                  Обикновена процедура за преразглеждане на Договорите

                     1.

                     Съгласно членове 41 и 48 компетентната комисия може да внесе в Парламента доклад с предложения до Съвета за изменение на Договорите.

                     2.

                     Ако Европейският съвет реши да свика Конвент, представителите на Парламента се определят от Парламента по предложение на Председателския съвет.

                     Делегацията на Парламента избира свой ръководител и свои кандидати за членство във всички ръководни групи или бюра, създадени от Конвента.

                     3.

                     Когато Европейският съвет поиска одобрението на Парламента във връзка с решение да не се свиква Конвент за разглеждането на предложените изменения на Договорите, въпросът се разпределя на компетентната комисия за разглеждане по реда на член 81.

                  Изменение 21

                  Правилник за дейността на Европейския парламент

                  Член 74 б (нов) (добавя се след Глава 6 а (нова))

                  Член 74б

                  Опростена процедура за преразглеждане на Договорите

                     По реда на членове 41 и 48 компетентната комисия може да внесе в Парламента доклад с предложения до Европейския съвет за цялостно или частично преразглеждане на разпоредбите на Част 3 от Договора за функционирането на Европейския съюз в съответствие с процедурата по член 48, параграф 6 от Договора за Европейския съюз.

                  Изменение 22

                  Правилник за дейността на Европейския парламент

                  Член 74 в (нов) (добавя се към Глава 6 а (нова))

                  Член 74в

                  Договори за присъединяване

                     1.

                     Всяка молба на европейска държава за членство в Европейския съюз се разпределя на компетентната комисия за разглеждане.

                     2.

                     По предложение на компетентната комисия, на политическа група или на най-малко четиридесет членове на ЕП, Парламентът може да реши да покани Комисията и Съвета да вземат участие в разисквания преди започването на преговори с държавата, подала молба за членство в ЕС.

                     3.

                     В хода на преговорите Комисията и Съветът редовно и изчерпателно информират, ако е необходимо при условията на поверителност, компетентната комисия за напредъка на преговорите.

                     4.

                     На всеки етап от преговорите Парламентът може, въз основа на доклад на компетентната комисия, да приема препоръки и да изисква те да бъдат взети предвид преди сключването на договор за присъединяване на държава, подала молба за членство в ЕС.

                     5.

                     След приключването на преговорите, но преди подписването на споразумение, проектът на споразумение се представя в Парламента за одобрение в съответствие с член 81.

                  (Член 89 се заличава).

                  Изменение 23

                  Правилник за дейността на Европейския парламент

                  Член 74 г (нов) (добавя се към Глава 6 а (нова))

                  Член 74г

                  Оттегляне от Съюза

                     Ако дадена държава-членка реши да се оттегли от Съюза съгласно член 50 от Договора за Европейския съюз, въпросът се отнася до компетентната комисия на Парламента. Разпоредбите на член 74в се прилагат mutatis mutandis. Парламентът дава одобрение на споразумение за оттегляне с мнозинство от подадените гласове.

                  Изменение 24

                  Правилник за дейността на Европейския парламент

                  Член 74 д (нов) (добавя се към Глава 6 а (нова))

                  Член 74д

                  Нарушаване на основни принципи от страна на държава-членка

                     1.

                     Парламентът може, въз основа на нарочен доклад на компетентната комисия, изготвен в съответствие с членове 41 и 48:

                                 а)

                                 да гласува мотивирано предложение, с което призовава Съвета да предприеме действия в съответствие с член 7, параграф 1 от Договора за Европейския съюз;

                                 б)

                                 да гласува предложение, с което призовава Комисията или държавите-членки да внесат предложение по член 7, параграф 2 от Договора за Европейския съюз;

                                 в)

                                 да гласува предложение, с което Съветът се призовава да предприеме действия в съответствие с член 7, параграф 3 или, впоследствие, в съответствие с член 7, параграф 4 от Договора за Европейския съюз.

                     2.

                     Всяко искане от Съвета за одобрение във връзка с предложение, представено в съответствие с член 7, параграфи 1 и 2 от Договора за Европейския съюз, заедно с представените от заинтересованата държава-членка бележки, се обявяват пред Парламента и се разпределят на компетентната комисия в съответствие с член 81. Освен в неотложни и обосновани случаи, Парламентът взема решение въз основа на предложение на компетентната комисия.

                     3.

                     Решенията по параграфи 1 и 2 се вземат с мнозинство от две трети от подадените гласове, представляващи мнозинството от членовете на Парламента.

                     4.

                     С разрешението на Председателския съвет компетентната комисия може да внесе придружаващо предложение за резолюция. В това предложение за резолюция се изразява становището на Парламента относно наличието на сериозно нарушение, извършено от държава-членка, подходящите санкции, както и относно тяхното изменение или отмяна.

                     5.

                     Компетентната комисия гарантира предоставянето на пълна информация на Парламента и, по целесъобразност, провеждането на консултации с Парламента по всички мерки за предприемане на последващи действия по даденото от него одобрение по параграф 3. Съветът се приканва да направи преглед на развитието на въпроса. По предложение на компетентната комисия, изготвено с разрешение на Председателския съвет, Парламентът може да приема препоръки до Съвета.

                  (Глава 15 от Дял II се заличава).

                  Изменение 25

                  Правилник за дейността на Европейския парламент

                  Член 74 е (нов) (добавя се към Глава 6 а (нова))

                  Член 74е

                  Състав на Парламента

                     Достатъчно време преди края на парламентарния мандат Парламентът може, въз основа на доклад на компетентната си комисия, съставен в съответствие с член 41, да направи предложение за промяна на състава си. Проекторешението на Европейския съвет за определяне на състава на Парламента се разглежда по реда на член 81.

                  Изменение 26

                  Правилник за дейността на Европейския парламент

                  Член 82 (добавя се като член 74 ж към Глава 6 а (нова))

                  Член
                  82

                  Процедури в рамките на Парламента

               1.   Исканията
                     от държави-членки или предложенията на Комисията
                   за въвеждане на засилено сътрудничество между държави-членки
                     и за консултации с Парламента
                   съгласно член
                     40а, параграф 2
                   от Договора за
                     ЕС
                   се разпределят от председателя за разглеждане от компетентната комисия. В зависимост от случая се прилагат разпоредбите на членове 37, 38, 39, 43, от 53 до
                     60
                   и 81 от настоящия правилник.

                  Член
                  74ж

                  Засилено сътрудничество между държавите-членки

               1.   Исканията за въвеждане на засилено сътрудничество между държави-членки съгласно член
                     20
                   от Договора за
                     Европейския съюз
                   се разпределят от председателя за разглеждане от компетентната комисия. В зависимост от случая се прилагат разпоредбите на членове 37, 38, 39, 43, от 53 до
                     59
                   и 81 от настоящия правилник.

               2.   Компетентната комисия проверява съответствието с член
                     11
                   от Договора за
                     ЕО
                   и с членове
                     27а, 27б, 40, 43, 44 и 44а
                   от Договора за
                     ЕС
                  .

               2.   Компетентната комисия проверява съответствието с член
                     20
                   от Договора за
                     Европейския съюз
                   и с членове от
                     326 до 334
                   от Договора за
                     функционирането на Европейския съюз
                  .

               3.   Последващи актове, предложени в рамките на вече установено засилено сътрудничество, се разглеждат от Парламента по процедурите, които се прилагат в случаите, когато няма установено засилено сътрудничество.

               3.   Последващи актове, предложени в рамките на вече установено засилено сътрудничество, се разглеждат от Парламента по процедурите, които се прилагат в случаите, когато няма установено засилено сътрудничество.
                     Прилагат се разпоредбите на член 43.

                  (Глава 10 от Дял II се заличава).

                  Изменение 27 и 28

                  Правилник за дейността на Европейския парламент

                  Член 75

                  Общ бюджет

                  Многогодишна финансова рамка

                     Процедурите по прилагане при разглеждане на общия бюджет на Европейския съюз и на допълнителните бюджети съгласно финансовите разпоредби на Договорите за създаване на Европейските общности се приемат с резолюция на Парламента и се прилагат към настоящия правилник

                   (2).

                     Когато Съветът изисква одобрението на Парламента по отношение на предложение за регламент относно многогодишната финансова рамка, въпросът се разпределя на компетентната комисия в съответствие с процедурата по член 81. За одобрението на Парламента са необходими гласовете на мнозинството от неговите членове.

                  (Приложение V се заличава).

                  Изменение 29

                  Правилник за дейността на Европейския парламент

                  Член 75 а (нов)

                  Член 75а

                  Работни документи

                     1.

                     На членовете на ЕП се предоставят следните документи:

                                 а)

                                 представеният от Комисията проектобюджет;

                                 б)

                                 резюме на Съвета от разискванията му по проектобюджета;

                                 в)

                                 позицията на Съвета относно проектобюджета, съставена в съответствие с член 314, параграф 3 от Договора за функционирането на Европейския съюз;

                                 г)

                                 всяко проекторешение относно временните суми от една дванадесета съобразно член 315 от Договора за функционирането на Европейския съюз.

                     2.

                     Тези документи се разпределят на водещата комисия. Всяка засегната комисия може да изрази становище.

                     3.

                     Ако други комисии желаят да дадат становища, председателят на Парламента определя срока, в който те трябва да представят становищата си на водещата комисия.

                  (Член 1 от Приложение V се заличава ).

                  Изменение 30

                  Правилник за дейността на Европейския парламент

                  Член 75 б (нов)

                  Член 75б

                  Разглеждане на проектобюджета – първа фаза

                     1.

                     При посочените по-долу условия всеки член на Парламента може да внася и да се изказва в подкрепа на проектоизменения към проектобюджета.

                     2.

                     Проектоизмененията са допустими само ако са внесени в писмена форма и са подписани най-малко от 40 членове на Парламента или са внесени от името на политическа група или комисия, уточняват бюджетната позиция, за която се отнасят, и гарантират поддържането на баланс между приходи и разходи. В проектоизмененията трябва да се съдържа цялата необходима информация, свързана с бележките, които следва да се запишат по съответния бюджетен ред.

                     Всички проектоизменения на проектобюджета трябва да бъдат мотивирани в писмена форма.

                     3.

                     Председателят определя срок за внасяне на проектоизменения.

                     4.

                     Водещата комисия дава становището си по представените текстове преди обсъждането им в Парламента.

                     Проектоизменения, които са били отхвърлени от водещата комисия, не се поставят на гласуване на пленарно заседание, освен ако това е било поискано в писмена форма от комисия или най-малко от 40 членове на Парламента преди изтичането на краен срок, определен от председателя; този краен срок в никакъв случай не може да е по-малък от двадесет и четири часа преди началото на гласуването.

                     5.

                     Проектоизменения към бюджетната прогноза на Парламента, които са подобни на вече отхвърлени от Парламента проектоизменения при съставянето на прогнозата, се обсъждат само ако водещата комисия е дала положително становище.

                     6.

                     Независимо от член 55, параграф 2, Парламентът гласува поотделно и последователно:

                           —

                                 всяко проектоизменение,

                           —

                                 всеки раздел на проектобюджета,

                           —

                                 предложение за резолюция относно проектобюджета.

                     Продължават да се прилагат обаче разпоредбите на член 161, параграфи 4 до 8 от Правилника.

                     7.

                     Членове, глави, дялове и раздели от проектобюджета, по които не са били внесени проектоизменения, се считат за приети.

                     8.

                     За приемането на проектоизменения са необходими гласовете на мнозинството от членовете на Парламента.

                     9.

                     Ако Парламентът е изменил проектобюджета, така измененият проектобюджет се изпраща на Съвета и на Комисията, заедно с обосновките.

                     10.

                     Протоколът от заседанието, на което Парламентът се е произнесъл по проектобюджета, се изпраща на Съвета и на Комисията.

                  (Член 3 от Приложение V се заличава).

                  Изменение 31

                  Правилник за дейността на Европейския парламент

                  Член 75 в (нов)

                  Член 75в

                  Финансов триалог

                     Председателят участва в редовни срещи между председателите на Европейския парламент, Съвета и Комисията, свиквани по инициатива на Комисията, в рамките на бюджетните процедури, посочени в дял II на Част шеста от Договора за функционирането на Европейския съюз. Председателят взема всички необходими мерки за насърчаване на консултациите и сближаване на позициите на институциите с цел улесняване на прилагането на гореспоменатите процедури.

                     Председателят на Парламента може да делегира тази задача на заместник-председател, който има опит в бюджетната област или на председателя на компетентната по бюджетните въпроси комисия.

                  Изменение 32

                  Правилник за дейността на Европейския парламент

                  Член 75 г (нов)

                  Член 75г

                  Бюджетно помирение

                     1.

                     Председателят на Парламента свиква помирителния комитет в съответствие с член 314, параграф 4 от Договора за функционирането на Европейския съюз.

                     2.

                     Броят на членовете на делегацията, която представлява Парламента на заседанията на помирителния комитет в рамките на бюджетната процедура, е равен на броя на членовете на делегацията на Съвета.

                     3.

                     Членовете на делегацията се определят от политическите групи всяка година, преди Парламентът да гласува позицията на Съвета, за предпочитане измежду членовете на компетентната по бюджетните въпроси комисия и на други заинтересовани комисии. Делегацията се оглавява от председателя на Парламента. Председателят на Парламента може да делегира тази функция на заместник-председател, който има опит в бюджетната област, или на председателя на компетентната по бюджетните въпроси комисия.

                     4.

                     Прилагат се разпоредбите на член 68, параграфи 2, 4, 5, 7 и 8.

                     5.

                     Когато в рамките на помирителния комитет се постигне съгласие по общ текст, въпросът се включва в дневния ред на заседание на Парламента, което се провежда в срок до 14 дни от датата на това съгласие. Общият текст се предоставя на всички членове на ЕП. Прилагат се разпоредбите на член 69, параграфи 2 и 3.

                     6.

                     Общият текст се гласува веднъж в цялост. Гласуването е поименно. Общият текст се счита за одобрен, освен ако бъде отхвърлен с мнозинство от членовете на Парламента

                     7.

                     Ако Парламентът одобри общия текст, а Съветът го отхвърли, компетентната комисия може да внесе за потвърждение всички или част от измененията, които Парламентът е внесъл в позицията на Съвета, в съответствие с член 314, параграф 7, буква г) от Договора за функционирането на Европейския съюз.

                     Гласуването за потвърждение се включва в дневния ред на заседание на Парламента, което се провежда в срок от 14 дни от датата на съобщението на Съвета, че отхвърля общия текст.

                     Измененията се считат за потвърдени, ако са одобрени с мнозинство на членовете на Парламента и мнозинството от три пети от подадените гласове.

                  Изменение 33

                  Правилник за дейността на Европейския парламент

                  Член 75 д (нов)

                  Член 75д

                  Окончателно приемане на бюджета

                     Когато председателят се увери, че бюджетът е приет в съответствие с разпоредбите на член 314 от Договора за функционирането на Европейския съюз, той обявява на пленарно заседание, че бюджетът е окончателно приет. Той предприема необходимите действия за публикуването му в Официален вестник на Европейския съюз.

                  (Член 4 от Приложение V се заличава).

                  Изменение 34

                  Правилник за дейността на Европейския парламент

                  Член 75 е (нов)

                  Член 75е

                  Режим на временните суми от една дванадесета

                     1.

                     Всяко решение на Съвета за разрешаване на разходи, надвишаващи временната сума от една дванадесета за разходи, се разпределя на компетентната комисия.

                     2.

                     Компетентната комисия може да внесе проекторешение за намаляване на разходите по параграф 1. Парламентът взема решение по него в срок от 30 дни след приемането на решението на Съвета.

                     3.

                     Парламентът взема решение с мнозинство от своите членове.

                  (Член 7 от Приложение V се заличава).

                  Изменение 35

                  Правилник за дейността на Европейския парламент

                  Член 79 а (нов)

                  Член 79а

                  Процедура, прилагана при съставянето на бюджетната прогноза на Парламента

                     1.

                     По отношение на бюджета на Парламента, Бюрото и комисията, компетентна по бюджетните въпроси, вземат на последователни етапи решения относно:

                                 а)

                                 щатното разписание;

                                 б)

                                 предварителния проект на бюджетна прогноза и проекта на бюджетна прогноза.

                     2.

                     Решенията относно щатното разписание се вземат при спазване на следната процедура:

                                 а)

                                 Бюрото съставя щатното разписание за всяка финансова година;

                                 б)

                                 между Бюрото и комисията, компетентна по бюджетните въпроси, се прилага помирителна, се прилага процедура в случаите, когато становището на последната се различава от първоначалните решения, взети от Бюрото;

                                 в)

                                 в края на процедурата окончателното решение за прогнозата за щатното разписание се взема от Бюрото, в съответствие с член 207, параграф 3 от Правилника, без да се нарушават решенията, взети по реда на член 314 от Договора за функционирането на Европейския съюз.

                     3.

                     По отношение на самата бюджетна прогноза процедурата за съставянето й започва веднага след като Бюрото вземе окончателно решение за щатното разписание. Етапите на тази процедура са посочени в член 79 от Правилника, а именно: когато позициите на комисията, компетентна по бюджетните въпроси, и на Бюрото силно се различават, се прилага помирителна процедура.

                  (Член 79, параграф 7 и член 8 от Приложение V се заличават).

                  Изменение 37

                  Правилник за дейността на Европейския парламент

                  Член 81 – параграф 1

               1.   Когато се иска одобрението на Парламента за предложен акт, той взема решението си въз основа на препоръка на компетентната комисия за приемане или отхвърляне на съответния акт.

               1.   Когато се иска одобрението на Парламента за предложен акт, той взема решението си въз основа на препоръка на компетентната комисия за приемане или отхвърляне на съответния акт.

               Парламентът се произнася с едно гласуване по актовете, за които според договорите за
                     ЕО
                   или
                     ЕС
                   се иска неговото одобрение, като не могат да се внасят никакви изменения. Необходимото мнозинство за даване на одобрение е мнозинството, посочено в съответния член от Договора за
                     ЕО
                   или Договора за
                     ЕС
                  , който съставлява правното основание на предлагания акт.

               Парламентът се произнася с едно гласуване по актовете, за които според Договора за
                     Европейския съюз
                   или Договора за
                     функционирането на Европейския съюз
                   се иска неговото одобрение, като не могат да се внасят никакви изменения. Необходимото мнозинство за даване на одобрение е мнозинството, посочено в съответния член от Договора за
                     Европейския съюз
                   или Договора за
                     функционирането на Европейския съюз
                  , който съставлява правното основание на предлагания акт.

                  Изменение 38

                  Правилник за дейността на Европейския парламент

                  Член 81 – параграф 2

               2.   По отношение на договорите за присъединяване, международните споразумения и установяването на сериозно и трайно нарушаване на общи принципи от страна на държава-членка се прилагат съответно разпоредбите на членове
                     89
                  , 90
                     и 102
                  . За процедура за засилено сътрудничество в област, за която се прилага
                     процедурата по член 251 от Договора за ЕО
                  , се прилагат разпоредбите на
                     член 82
                   от настоящия правилник.

               2.   По отношение на договорите за присъединяване, международните споразумения и установяването на сериозно и трайно нарушаване на общи принципи от страна на държава-членка се прилагат съответно разпоредбите на членове
                     74в, 74д и
                   90. За процедура за засилено сътрудничество в област, за която се прилага
                     обикновената законодателна процедура
                  , се прилагат разпоредбите на
                     член 74ж
                   от настоящия правилник

               (Хоризонтално изменение: думите „процедурата по член 251 от Договора за ЕО“ се заменят в целия текст на Правилника за дейността с думите „обикновената законодателна процедура“)

                  Изменение 39

                  Правилник за дейността на Европейския парламент

                  Член 81 – параграф 3

               3.   Когато се иска одобрението на Парламента за
                     законодателно предложение
                  , с оглед улесняване на положителния резултат от процедурата, компетентната комисия може да реши да представи на Парламента междинен доклад по предложението
                     на Комисията
                   с предложение за резолюция, съдържащо препоръки за изменение или прилагане на
                     законодателното предложение
                  .

               3.   Когато се иска одобрението на Парламента за предложен
                     законодателен акт или предвиден международен договор
                  , с оглед улесняване на положителния резултат от процедурата, компетентната комисия може да реши да представи на Парламента междинен доклад по предложението с предложение за резолюция, съдържащо препоръки за промяна или прилагане на
                     предложения акт
                  .

                     Ако Парламентът одобри поне една препоръка, председателят изисква допълнително обсъждане със Съвета.

                     Компетентната комисия формулира окончателната си препоръка относно одобрението на Парламента в зависимост от резултата от обсъждането със Съвета.

               (Хоризонтално изменение: с изключение на членове 56 и 57, текстът „предложение на Комисията“ и „законодателно предложение“ се заменя в целия текст на Правилника за дейността с думите „предложение за законодателен акт“ или „предложен законодателен акт“, както е граматически правилно.)

                  Изменение 76

                  Правилник за дейността на Европейския парламент

                  Член 87 а (нов)

                  Член 87а

                  Делегирани актове

                     Когато законодателен акт делегира на Комисията правомощието да допълва или изменя определени несъществени елементи на законодателен акт, компетентната комисия:

                           —

                                 проучва всеки проект на делегиран акт, когато той е предаден на Парламента с цел упражняване на контрол;

                           —

                                 може да представи на Парламента, в рамките на предложение за резолюция, всяко подходящо предложение в съответствие с разпоредбите на законодателния акт.

                     Разпоредбите на член 88, параграфи 1, 2 и 3 се прилагат mutatis mutandis.

                  Изменение 41

                  Правилник за дейността на Европейския парламент

                  Дял II a (нов) (добавя се преди Глава 12)

                  Изменение 42

                  Правилник за дейността на Европейския парламент

                  Глава 12 – заглавие

                  Изменение 43

                  Правилник за дейността на Европейския парламент

                  Член 92

                  Член 92

                  Назначаване на Върховен представител за общата външна политика и политика на сигурност

                     1.

                     Преди назначаването на Върховния представител за общата външна политика и политика на сигурност, председателят кани председателстващия Съвета да направи изявление пред Парламента съгласно член 21 от Договора за ЕС. Председателят кани и председателя на Комисията да направи изявление по същия повод.

                     2.

                     След назначаването на новия Върховен представител за общата външна политика и политика на сигурност съгласно член 207, параграф 2 от Договора за ЕО, но преди неговото официално встъпване в длъжност, председателят на Парламента го кани да направи изявление пред и да отговаря на въпроси на компетентната комисия.

                     3.

                     След изявленията и отговорите по параграфи 1 и 2 и по инициатива на компетентната комисия или по реда на член 121 Парламентът може да формулира препоръка.

                     заличава се

                  Изменение 44

                  Правилник за дейността на Европейския парламент

                  Член 93 – заглавие

                  Назначаване на
                  специални представители
                  за целите на общата външна политика и политика на сигурност

                  Специални представители

                  Изменение 45

                  Правилник за дейността на Европейския парламент

                  Член 93 – параграф 4 а (нов)

                     4а.

                     Специален представител, назначен от Съвета с мандат по конкретни политически въпроси, може да бъде канен за изявление пред компетентната комисия по негова собствена инициатива или по инициатива на Парламента.

                  (Член 94, параграф 3 се заличава).

                  Изменение 46

                  Правилник за дейността на Европейския парламент

                  Член 94

                  Член 94

                  Изявления на Върховния представител за общата външна политика и политика на сигурност и на специалните представители

                     1.

                     Върховният представител за общата външна политика и политика на сигурност се кани да прави изявления в Парламента най-малко четири пъти годишно. Прилагат се разпоредбите на член 110.

                     2.

                     Върховният представител се кани най-малко четири пъти годишно да участва в заседанията на компетентната комисия, да направи изявление и да отговаря на въпроси. Върховният представител може да бъде канен и по други поводи, когато комисията счита това за необходимо, или по негова собствена инициатива.

                     3.

                     Когато специален представител е назначен от Съвета с мандат по конкретни политически въпроси, той може да бъде канен за изявление пред компетентната комисия по негова собствена инициатива или по инициатива на Парламента.

                     заличава се

                  Изменение 47

                  Правилник за дейността на Европейския парламент

                  Член 96 – параграф 2

               2.   Заинтересованите комисии се стремят редовно и своевременно да получават от
                     Върховния представител за общата външна политика и политика на сигурност
                  , от Съвета и от Комисията информация относно развитието и провеждането на общата външна политика и политика на сигурност на Съюза, относно предвижданите разходи всеки път, когато в рамките на тази политика се приема решение, което води до финансови последици, и относно всички други финансови аспекти, свързани с изпълнението на действията по тази политика. По изключение, по искане на Комисията, на Съвета или на върховния представител, дадена комисия може да вземе решение за провеждане на закрити заседания.

               2.   Заинтересуваните комисии се стремят редовно и своевременно да получават от
                     Заместник-председателя на Комисията/Върховния представител на Съюза по въпросите на външните работи и политиката на сигурност
                  , информация относно развитието и провеждането на общата външна политика и политика на сигурност на Съюза, относно предвижданите разходи всеки път, когато в рамките на тази политика се приема решение, което води до финансови последици, и относно всички други финансови аспекти, свързани с изпълнението на действията по тази политика. По изключение, по искане на
                     заместник-председателя/
                   Върховния представител, дадена комисия може да вземе решение за провеждане на закрити заседания.

                  (Хоризонтално изменение: „Върховен представител за общата външна политика и политика на сигурност“ се заменя в целия текст на Правилника за дейността със „заместник-председател на Комисията/върховен представител на Съюза по въпросите на външните работи и политиката на сигурност“).

                  Изменение 48

                  Правилник за дейността на Европейския парламент

                  Член 96 – параграф 3

               3.
                     Ежегодно
                   се провеждат разисквания по утвърдения от
                     Съвета
                   консултативен документ относно главните аспекти и основните решения във външната политика и политиката на сигурност, включително
                     техните финансови
                   последици за бюджета на Съюза. Прилагат се процедурите, предвидени в член 110.

               3.
                     Два пъти годишно
                   се провеждат разисквания по утвърдения от
                     заместник-председателя на Комисията/Върховния представител на Съюза по въпросите на външните работи и политиката на сигурност
                   консултативен документ относно главните аспекти и основните решения във външната политика и политиката на сигурност, включително
                     общата политика на сигурност и отбрана и финансовите
                   последици за бюджета на Съюза. Прилагат се процедурите, предвидени в член 110.

                  Изменение 49

                  Правилник за дейността на Европейския парламент

                  Глава 14 – заглавие

                     заличава се

                  Изменение 50

                  Правилник за дейността на Европейския парламент

                  Член 99

                  Член 99

                  Предоставяне на информация на Парламента в областта на полицейското и съдебно сътрудничество по наказателноправни въпроси

                     1.

                     Компетентната комисия гарантира, че на Парламента се предоставя пълна и редовна информация за дейностите в областта на полицейското и съдебно сътрудничество по наказателноправни въпроси, както и че становищата му надлежно се вземат предвид при приемането от Съвета на общи позиции, с които съгласно член 34, параграф 2, буква а) от Договора за ЕС се определя подхода на Съюза към конкретен въпрос.

                     2.

                     По изключение, по искане на Комисията или на Съвета, определена комисия може да реши да провежда закрити заседания.

                     3.

                     Разискванията по член 39, параграф 3 от Договора за ЕС се провеждат по реда, предвиден в член 110, параграфи 2, 3 и 4 от настоящия правилник.

                     заличава се

                  Изменение 51

                  Правилник за дейността на Европейския парламент

                  Член 100

                  Член 100

                  Консултации с Парламента в областта на полицейското и съдебно сътрудничество по наказателноправни въпроси

                     Консултациите с Парламента по член 34, параграф 2, букви б), в) и г) от Договора за ЕС се провеждат по реда на членове от 36 до 39 и членове 43, 44 и 55 от настоящия правилник.

                     По целесъобразност, разглеждането на предложението се включва най-късно в дневния ред на заседанието, непосредствено предхождащо датата, на която изтича срока, определен в съответствие с член 39, параграф 1 от Договора за ЕС.

                     Когато се провеждат консултации с Парламента по проекторешението на Съвета за назначаване на директора и членовете на управителния съвет на Европол, се прилагат разпоредбите на член 108 с необходимите изменения.

                     заличава се

                  Изменение 52

                  Правилник за дейността на Европейския парламент

                  Член 101

                  Член 101

                  Препоръки в областта полицейското и съдебно сътрудничество по наказателноправни въпроси

                     1.

                     Компетентната комисия по въпросите на полицейското и съдебно сътрудничество по наказателноправни въпроси може, след получаване на разрешение от Председателския съвет или въз основа на предложение по смисъла на член 121, да формулира препоръки до Съвета в областите, уредени в дял VI от Договора за ЕС.

                     2.

                     В неотложни случаи разрешението по параграф 1 може да бъде дадено от председателя на Парламента, който може също така да дава разрешение за провеждането на извънредно заседание на съответната комисия.

                     3.

                     Така формулираните препоръки се включват в дневния ред на следващата месечна сесия. Прилагат се разпоредбите на член 97, параграф 4 с необходимите изменения.

                     (Вж. и тълкуването към член 121)

                     заличава се

                  Изменение 53

                  Правилник за дейността на Европейския парламент

                  Член 105

               1.   След като
                     Съветът е постигнал съгласие за определена
                   кандидатура за председател на Комисията, председателят на Парламента кани кандидата да направи изявление и да представи политическите си насоки пред Парламента. След изявлението се провеждат разисквания.

                     Съветът
                   се кани за участие в разискванията.

               1.   След като
                     Европейският съвет предложи кандидат
                   за председател на Комисията, председателят на Парламента кани кандидата да направи изявление и да представи политическите си насоки пред Парламента. След изявлението се провеждат разисквания.

                     Европейският съвет
                   се кани за участие в разискванията.

               2.   Парламентът
                     одобрява или отхвърля предложената кандидатура
                   с мнозинство от
                     подадените гласове
                  .
               Гласуването е тайно.

               2.   Парламентът
                     избира председателя на Комисията
                   с мнозинство от
                     всички свои членове
                  .
               Гласуването е тайно.

               3.   Ако кандидатът бъде избран, председателят уведомява за това Съвета и изисква от него и от новоизбрания председател на Комисията да предложат с общо съгласие кандидатите за различните постове на членове на Комисията.

               3.   Ако кандидатът бъде избран, председателят уведомява за това Съвета и изисква от него и от новоизбрания председател на Комисията да предложат с общо съгласие кандидатите за различните постове на членове на Комисията.

               4.   Ако
                     Парламентът
                   не
                     одобри кандидатурата
                  , председателят приканва
                     Съвета
                   да предложи нов кандидат.

               4.   Ако
                     кандидатът
                   не
                     получи необходимото мнозинство
                  , председателят приканва
                     Европейския съвет
                   да предложи
                     в срок от един месец
                   нов кандидат
                     , който се избира според същата процедура
                  .

                  Изменение 54

                  Правилник за дейността на Европейския парламент

                  Член 107 а (нов)

                  Член 107а

                  Назначаване на съдии и генерални адвокати в Съда на Европейския съюз

                     По предложение на компетентна парламентарна комисия, Парламентът назначава своя кандидат за член на седемчленния комитет, отговарящ за проверката на годността на кандидатите да упражняват функциите на съдия и генерален адвокат в Съда и в Общия съд.

                  Изменение 55

                  Правилник за дейността на Европейския парламент

                  Член 121 – параграф 1

               1.   Политическа група или най-малко четиридесет членове на Парламента могат да внасят предложение за препоръка до Съвета по въпросите, уредени в
                     дялове
                   V
                     и VI
                   от Договора за
                     ЕС
                  , или когато не е проведено допитване до Парламента относно международно споразумение, което попада в приложното поле на членове 90 или 91.

               1.   Политическа група или най-малко четиридесет членове на Парламента могат да внасят предложение за препоръка до Съвета по въпросите, уредени в
                     дял
                   V от Договора за
                     Европейския съюз
                  , или когато не е проведено допитване до Парламента относно международно споразумение, което попада в приложното поле на членове 90 или 91.

                  Изменение 56

                  Правилник за дейността на Европейския парламент

                  Член 124 – параграф -1 (нов)

                     -1.

                     Ако Договорът за функционирането на Европейския съюз предвижда консултации с Европейския икономически и социален комитет, председателят започва процедурата на консултация и информира Парламента относно това.

                  Изменение 57

                  Правилник за дейността на Европейския парламент

                  Член 124 – параграф 2 а (нов)

                     2а.

                     Изпратените от Европейския икономически и социален комитет становища се изпращат за разглеждане от компетентната комисия.

                  Изменение 58

                  Правилник за дейността на Европейския парламент

                  Член 125 – параграф -1 (нов)

                     -1.

                     Ако Договорът за функционирането на Европейския съюз предвижда консултации с Комитета на регионите, председателят започва процедурата на консултация и информира Парламента относно това.

                  Изменение 59

                  Правилник за дейността на Европейския парламент

                  Член 125 – параграф 2 а (нов)

                     2а.

                     Изпратените от Комитета на регионите становища се изпращат за разглеждане от компетентната комисия.

                  Изменение 91

                  Правилник за дейността на Европейския парламент

                  Член 129

                  Член 129

                  Последици от бездействието на Съвета след одобрение на общата му позиция в рамките на процедурата за сътрудничество

                     Ако в срок от три или, със съгласието на Съвета, четири месеца от съобщаването на общата позиция по член 252 от Договора за ЕО Парламентът нито е отхвърлил, нито е променил позицията, и Съветът не приеме предложения законодателен акт в съответствие с общата позиция, председателят може, от името на Парламента и след провеждане на консултации с комисията по правни въпроси, да предяви иск срещу Съвета пред Съда на Европейските общности на основание член 232 от Договора за ЕО.

                     заличава се

                  Изменение 61

                  Правилник за дейността на Европейския парламент

                  Член 132

               Председателският съвет определя членовете на делегацията на Парламента във
                     всеки конвент,
                   конференция или аналогичен орган, в който участват парламентарни представители, и й възлага мандат в съответствие с приложимите резолюции на Парламента. Делегацията избира свой председател и, при необходимост, един или повече заместник-председатели.

               Председателският съвет определя членовете на делегацията на Парламента във
                     всяка
                   конференция или аналогичен орган, в който участват парламентарни представители, и й възлага мандат в съответствие с приложимите резолюции на Парламента. Делегацията избира свой председател и, при необходимост, един или повече заместник-председатели.

                  Изменение 65

                  Правилник за дейността на Европейския парламент

                  Член 149 – параграф 12

               12.   Без да се накърняват разпоредбите на
                     член 197
                   от Договора за
                     ЕО
                  , председателят се стреми да постигне споразумение с Комисията
                     и
                   Съвета за подходящо разпределение на времето за изказвания между тях.

               12.   Без да се накърняват разпоредбите на
                     член 230
                   от Договора за
                     функционирането на Европейския съюз
                  , председателят се стреми да постигне споразумение с Комисията, Съвета
                     и председателя на Европейския съвет
                   за подходящо разпределение на времето за изказвания между тях.

                  (Този параграф става последен параграф на член 149)

                  Изменение 67

                  Правилник за дейността на Европейския парламент

                  Член 204 – заглавие

                  Назначаване
                  на омбудсмана

                  Избиране
                  на омбусмана

                  Изменение 68

                  Правилник за дейността на Европейския парламент

                  Член 204 – параграф 7

               7.
                     Назначеният
                   кандидат незабавно полага клетва пред Съда.

               7.
                     Избраният
                   кандидат незабавно полага клетва пред Съда.

                  Изменение 69

                  Правилник за дейността на Европейския парламент

                  Приложение V – член 2

                  Член 2

                  Процент

                     1.

                     ри посочените по-долу условия всеки член на Парламента може да внася, както и да се изказва в подкрепа на предложения за решения, определящи нов максимален процент.

                     2.

                     Такива предложения са допустими само ако са внесени в писмена форма и са подписани най-малко от тридесет и седем членове на Парламента, или са внесени от името на политическа група или комисия.

                     3.

                     Председателят определя срока за внасянето на такива предложения.

                     4.

                     Водещата комисия докладва по предложенията преди обсъждането им в Парламента.

                     5.

                     След това Парламентът гласува предложенията.

                     Парламентът взема решение с мнозинство от своите членове и с три пети от подадените гласове.

                     В случай, че Съветът уведоми Парламента, че е съгласен с определянето на нов процент, председателят обявява в Парламента, че промененият процент за приет.

                     В противен случай, позицията на Съвета се разпределя на водещата комисия.

                     заличава се

                  Изменение 70

                  Правилник за дейността на Европейския парламент

                  Приложение V – член 5

                  Член 5

                  Разглеждане на разискванията на Съвета - втора фаза

                     1.

                     Ако Съветът е променил едно или повече от измененията, приети от Парламента, така промененият от Съвета текст се разпределя на водещата комисия.

                     2.

                     При посочени по-долу условия всеки член на Парламента може да внася и да се изказва в подкрепа на проектоизменения на текстовете, променени от Съвета.

                     3.

                     Такива проектоизменения са допустими само ако са внесени в писмена форма, подписани са най-малко от тридесет и седем депутати или са внесени от името на комисия и осигуряват запазването на баланса между приходи и разходи. Член 49, параграф 5 от Правилника не се прилага.

                     Допустими са само проектоизменения, които се отнасят до текстовете, променени от Съвета.

                     4.

                     Председателят определя срок за внасяне на проектоизменения.

                     5.

                     Водещата комисия се произнася по променените от Съвета текстове и дава становището си по проектоизмененията на тези текстове.

                     6.

                     Проектоизмененията на променените от Съвета текстове се поставят на гласуване в Парламента, без да се накърняват разпоредбите на член 3, параграф 4, алинея втора. Парламентът взема решение с мнозинство от своите членове и с три пети от подадените гласове. Ако проектоизмененията бъдат приети, променените от Съвета текстове се считат за отхвърлени. Ако проектоизмененията бъдат отхвърлени, за приети се считат променените от Съвета текстове.

                     7.

                     Резюмето на Съвета относно резултатите от неговите разисквания по предложенията за промени, приети от Парламента, се обсъжда, след което може да се гласува предложение за резолюция.

                     8.

                     След завършване на предвидената в настоящия член процедура и при спазване на разпоредбите на член 6, председателят обявява на пленарно заседание, че бюджетът е окончателно приет. Той предприема необходимите действия за публикуването му в Официален вестник на Европейския съюз.

                     заличава се

                  Изменение 71

                  Правилник за дейността на Европейския парламент

                  Приложение V – член 6

                  Член 6

                  Отхвърляне в цялост

                     1.

                     При наличието на важни съображения парламентарна комисия или най-малко тридесет и седем членове на Парламента могат да внесат предложение за отхвърляне на проектобюджета в цялост. Такова предложение е допустимо само ако е писмено мотивирано и е внесено в срока, определен от председателя. Мотивите за отхвърлянето не могат да бъдат противоречиви.

                     2.

                     Водещата комисия дава становище по такова предложение, преди то да бъде поставено на гласуване в Парламента.

                     Парламентът взема решение с мнозинство от своите членове и две трети от подадените гласове. Ако предложението бъде прието, проектобюджетът в неговата цялост се връща за ново разглеждане в Съвета.

                     заличава се

      (1)
         Съгласно заключенията на Европейския съвет от 11 и 12 декември 2008 г.

      (2)
         Вж. Приложение V.


title: Решение (ЕС) 2015/836 на Съвета от 11 май 2015 година относно позицията, която да бъде заета от името на Европейския съюз във връзка с приемането на решение от Съвместния комитет ЕС—ЕАСТ за общ транзитен режим и решение от Съвместния комитет ЕС—ЕАСТ за опростяване на формалностите при търговия със стоки по отношение на покани към бившата югославска република Македония да се присъедини към Конвенцията за общ транзитен режим и Конвенцията за опростяване на формалностите при търговия със стоки

text:
               29.5.2015

               BG

               Официален вестник на Европейския съюз

               L 132/78

         РЕШЕНИЕ (ЕС) 2015/836 НА СЪВЕТА
   от 11 май 2015 година
   относно позицията, която да бъде заета от името на Европейския съюз във връзка с приемането на решение от Съвместния комитет ЕС—ЕАСТ за общ транзитен режим и решение от Съвместния комитет ЕС—ЕАСТ за опростяване на формалностите при търговия със стоки по отношение на покани към бившата югославска република Македония да се присъедини към Конвенцията за общ транзитен режим и Конвенцията за опростяване на формалностите при търговия със стоки
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               С член 15, параграф 3 от Конвенцията между Европейската икономическа общност, Република Австрия, Република Финландия, Република Исландия, Кралство Норвегия, Кралство Швеция и Конфедерация Швейцария за общ транзитен режим (1) („Конвенцията за общ транзитен режим“) на съвместния комитет, създаден по силата на посочената конвенция, се дават правомощия да отправя с решение покани към трети държави по смисъла на член 3, параграф 1, буква в) да се присъединят към Конвенцията в съответствие с член 15а.

               (2)

               С член 11, параграф 3 от Конвенцията между Европейската икономическа общност, Република Австрия, Република Финландия, Република Исландия, Кралство Норвегия, Кралство Швеция и Конфедерация Швейцария за опростяване на формалностите при търговия със стоки (2) („Конвенцията за опростяване на формалностите при търговия със стоки“) на съвместния комитет, създаден по силата на посочената конвенция, се дават правомощия да отправя с решение покани към трети държави по смисъла на член 1, параграф 2 да се присъединят към Конвенцията в съответствие с член 11а.

               (3)

               Целесъобразно е да се определи позицията, която да бъде заета от името на Съюза в рамките на посочените съвместни комитети, по отношение на решенията за отправяне на покани до бившата югославска република Македония да се присъедини към тези конвенции.

               (4)

               Поради това позицията на Съюза в рамките на посочените съвместни комитети следва да се основава на приложените проекти на решения,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде заета от името на Съюза в рамките на Съвместния комитет ЕС—ЕАСТ за общ транзитен режим относно покана към бившата югославска република Македония за присъединяване към Конвенцията за общ транзитен режим, се основава на проекта на решение на посочения съвместен комитет, приложен към настоящото решение.
   Член 2
   Позицията, която да бъде заета от името на Съюза в рамките на Съвместния комитет ЕС—ЕАСТ за опростяване на формалностите при търговия със стоки относно покана към бившата югославска република Македония за присъединяване към Конвенцията за опростяване на формалностите при търговия със стоки, се основава на проекта на решение на посочения съвместен комитет, приложен към настоящото решение.
   Член 3
   След като бившата югославска република Македония изпълни техническите изисквания за присъединяване, представителят на Съюза в съвместните комитети, посочени съответно в членове 1 и 2, предлага решения за отправяне на покани към бившата югославска република Македония за присъединяване към конвенциите и гласува по тези решения в съответствие с членове 1 и 2 от настоящото решение.
   Член 4
   Настоящото решение влиза в сила на 1 юни 2015 г.

      Съставено в Брюксел на 11 май 2015 година.

            За Съвета

            Председател

         J. DŪKLAVS

      (1)  ОВ L 226, 13.8.1987 г., стр. 2.

      (2)  ОВ L 134, 22.5.1987 г., стр. 2.

      ПРИЛОЖЕНИЕ I

         ПРОЕКТ НА
         РЕШЕНИЕ № …/2015 НА СЪВМЕСТНИЯ КОМИТЕТ ЕС—ЕАСТ ЗА ОБЩ ТРАНЗИТЕН РЕЖИМ
         от
         относно отправяне на покана до бившата югославска република Македония да се присъедини към Конвенцията за общ транзитен режим
         СЪВМЕСТНИЯТ КОМИТЕТ ЕС—ЕАСТ,
         като взе предвид Конвенцията от 20 май 1987 г. за общ транзитен режим (1) („Конвенцията“), и по-специално член 15, параграф 3, буква д) от нея,
         като има предвид, че:

                     (1)

                     Развитието на търговските отношения с бившата югославска република Македония би било улеснено от общ транзитен режим за стоките, превозвани между бившата югославска република Македония и Европейския съюз, Република Исландия, Кралство Норвегия, Конфедерация Швейцария и Република Турция.

                     (2)

                     С оглед на постигането на такъв режим е целесъобразно бившата югославска република Македония да бъде поканена да се присъедини към Конвенцията,

               ПРИЕ НАСТОЯЩОТО РЕШЕНИЕ:
         Член 1
         В съответствие с член 15а от Конвенцията за общ транзитен режим към бившата югославска република Македония се отправя покана да се присъедини към Конвенцията, считано от 1 юли 2015 г.
         Член 2
         Настоящото решение влиза в сила в деня на приемането му.

            Съставено в … на

                  За Съвместния комитет ЕС—ЕАСТ

                  Председател

         (1)  ОВ L 226, 13.8.1987 г., стр. 2.

      ПРИЛОЖЕНИЕ II

         ПРОЕКТ НА
         РЕШЕНИЕ № …/2015 НА СЪВМЕСТНИЯ КОМИТЕТ ЕС—ЕАСТ ЗА ОПРОСТЯВАНЕ НА ФОРМАЛНОСТИТЕ ПРИ ТЪРГОВИЯ СЪС СТОКИ
         от
         относно отправяне на покана до бившата югославска република Македония да се присъедини към Конвенцията за опростяване на формалностите при търговия със стоки
         СЪВМЕСТНИЯТ КОМИТЕТ ЕС—ЕАСТ,
         Като взе предвид Конвенцията от 20 май 1987 г. за опростяване на формалностите при търговия със стоки (1) („Конвенцията“), и по-специално член 11, параграф 3 от нея,
         като има предвид, че:

                     (1)

                     Обменът на стоки с бившата югославска република Македония би бил улеснен от опростяването на формалностите, засягащи търговията със стоки между бившата югославска република Македония и Европейския съюз, Република Исландия, Кралство Норвегия, Конфедерация Швейцария и Република Турция.

                     (2)

                     С оглед на постигането на такова опростяване е целесъобразно бившата югославска република Македония да бъде поканена да се присъедини към Конвенцията,

               ПРИЕ НАСТОЯЩОТО РЕШЕНИЕ:
         Член 1
         В съответствие с член 11а от Конвенцията за опростяване на формалностите при търговия със стоки към бившата югославска република Македония се отправя покана да се присъедини към Конвенцията, считано от 1 юли 2015 г.
         Член 2
         Настоящото решение влиза в сила в деня на приемането му.

            Съставено в … на

                  За Съвместния комитет ЕС—ЕАСТ

                  Председател

         (1)  ОВ L 134, 22.5.1987 г., стр. 2.


title: Решение (ОВППС) 2016/2239 на Съвета от 12 декември 2016 година за изменение и за удължаване на срока на действие на Решение 2010/96/ОВППС за военна мисия на Европейския съюз в подкрепа на обучението на сомалийските сили за сигурност

text:
                  13.12.2016

                  BG

                  Официален вестник на Европейския съюз

                  L 337/16

            РЕШЕНИЕ (ОВППС) 2016/2239 НА СЪВЕТА
      от 12 декември 2016 година
      за изменение и за удължаване на срока на действие на Решение 2010/96/ОВППС за военна мисия на Европейския съюз в подкрепа на обучението на сомалийските сили за сигурност
      СЪВЕТЪТ НА ЕВРОПЕЙСКИЯ СЪЮЗ,
      като взе предвид Договора за Европейския съюз, и по-специално член 42, параграф 4 и член 43, параграф 2 от него,
      като взе предвид предложението на върховния представител на Съюза по въпросите на външните работи и политиката на сигурност,
      като има предвид, че:

                  (1)

                  На 15 февруари 2010 г. Съветът прие Решение 2010/96/ОВППС (1) за военна мисия на ЕС в подкрепа на обучението на сомалийските сили за сигурност.

                  (2)

                  На 16 март 2015 г. с Решение (ОВППС) 2015/441 на Съвета (2) беше изменено Решение 2010/96/ОВППС и беше удължен срокът за изпълнение на военната мисия на ЕС до 31 декември 2016 г.

                  (3)

                  Вследствие на стратегическия преглед от 2016 г. мандатът на военната мисия на ЕС следва да бъде удължен до 31 декември 2018 г.

                  (4)

                  В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната. Дания не участва в изпълнението на настоящото решение и поради това не участва във финансирането на мисията.

                  (5)

                  Поради това Решение 2010/96/ОВППС следва да бъде съответно изменено,

            ПРИЕ НАСТОЯЩОТО РЕШЕНИЕ:
      Член 1
      Решение 2010/96/ОВППС се изменя, както следва:

                  1)

                  В член 10 се добавя следният параграф:
                  „6.   Референтната сума за общите разходи на военната мисия на ЕС за периода от 1 януари 2017 г. до 31 декември 2018 г. възлиза на 22 948 000 EUR. Процентът от референтната сума, посочен в член 25, параграф 1 от Решение (ОВППС) 2015/528 (*1), е 0 %.

                     (*1)  Решение (ОВППС) 2015/528 на Съвета от 27 март 2015 г. за създаване на механизъм за администриране на финансирането на общите разходи за операциите на Европейския съюз с военни последици или последици в областта на отбраната (Athena) и за отмяна на Решение 2011/871/ОВППС (ОВ L 84, 28.3.2015 г., стр. 39).“"

                  2)

                  В член 12 параграф 2 се заменя със следното:
                  „2.   Мандатът на военната мисия на ЕС приключва на 31 декември 2018 г.“

            Член 2
      Настоящото решение влиза в сила в деня на приемането му.

         Съставено в Брюксел на 12 декември 2016 година.

               За Съвета

               Председател

            F. MOGHERINI

         (1)  Решение 2010/96/ОВППС на Съвета от 15 февруари 2010 г. за военна мисия на Европейския съюз в подкрепа на обучението на сомалийските сили за сигурност (ОВ L 44, 19.2.2010 г., стр. 16).

         (2)  Решение (ОВППС) 2015/441 на Съвета от 16 март 2015 г. за изменение и удължаване срока на действието на Решение 2010/96/ОВППС за военна мисия на Европейския съюз в подкрепа на обучението на сомалийските сили за сигурност (ОВ L 72, 17.3.2015 г., стр. 37).


title: Решение 2013/368/ОВППС на Съвета от 9 юли 2013 година за изменение на Решение 2012/392/ОВППС относно мисия на Европейския съюз по линия на ОПСО в Нигер (EUCAP Sahel Niger)

text:
               10.7.2013

               BG

               Официален вестник на Европейския съюз

               L 189/13

         РЕШЕНИЕ 2013/368/ОВППС НА СЪВЕТА
   от 9 юли 2013 година
   за изменение на Решение 2012/392/ОВППС относно мисия на Европейския съюз по линия на ОПСО в Нигер (EUCAP Sahel Niger)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 16 юли 2012 г. Съветът прие Решение 2012/392/ОВППС (1), чийто срок на действие изтича на 15 юли 2014 г.

               (2)

               Референтната финансова сума в действащото в момента решение обхваща периода до 15 юли 2013 г.

               (3)

               Поради това Решение 2012/392/ОВППС следва да бъде изменено, за да включи референтна сума, предназначена да покрие периода до 31 октомври 2013 г.

               (4)

               Мисията ще се провежда в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   В член 13, параграф 1 от Решение 2012/392/ОВППС се заменя със следното:

      „1.   Референтната финансова сума, предназначена за покриване на разходите, свързани с EUCAP Sahel Niger, до 31 октомври 2013 г., е в размер на 8 700 000 EUR. Референтната финансова сума за следващия период се определя с решение на Съвета.“.

   Член 2
   Настоящото решение влиза в сила в деня на приемането му.

      Съставено в Брюксел на 9 юли 2013 година.

            За Съвета

            Председател

         R. ŠADŽIUS

      (1)  ОВ L 187, 17.7.2012 г., стр. 48.